~ OIKEUSMINISTERIÖ

LAUSUNTO

Oikeushallinto-osasto	12.6.2007	OM 6/41//2006 Oikeusministeriölle
ASIA: lausunto rangaistusmääräys- ja rikesakkotyöryhmän mietinnöstä (oikeusministeriön työryhmämietintöjä 2007:3)
Oikeusministeriön lainvalmisteluosasto on pyytänyt oikeushallinto-osastolta lausuntoa asiakohdassa mainitusta mietinnöstä. Lausuntonaan oikeushallinto-osasto esittää kunnioittavasti seuraavaa.

Työryhmän ehdotuksen mukaan edellytyksenä ehdotetun sakko- ja rikesakkomääräysmenettelyn käyttämiseen on muun muassa epäillyn suostumus. Ehdotuksen mukaan suostumus voidaan antaa joko nimenomaisesti tai konkludenttisesti. Viimeksi mainitussa tilanteessa suostumukseksi katsotaan sakon tai rikesakon maksaminen kokonaan tai osaksi 30 päivän kuluessa rangaistusvaatimuksen tiedoksiantamisesta. Suostumuksen tiedustelemisen yhteydessä epäillylle olisi selostettava sen merkitys. Rangaistusvaatimuksen osalta vaatimuksessa olisi puolestaan mainittava, että sakon tai rikesakon maksaminen johtaa seuraamuksen vahvistamiseen sakkornääräyksellä, rikesakkomääräyksellä tai syyttäjän sakkomääräyksellä.

Yhtä tärkeää kuin epäillyn suostumus ehdotetun menettelyn käyttämiseen on kuitenkin epäillyn kanta syyllisyyskysymykseen. Epäilty ei voi edellisessä kappaleessa tarkoitetun suosturnuksen annettuaan saattaa syyllisyyskysymystä ylemmän viranomaisen tutkittavaksi. Hän ei myöskään saa valittamalla hakea muutosta sakkomääräykseen, rikesakkomääräykseen ja syyttäjän sakkomääräykseen. Tämän vuoksi epäillyn oikeusturvan kannalta on tärkeää, että tiedusteltaessa suppeassa esitutkinnassa epäillyn suostumusta sakko- ja rikesakkomääräysmenettelyn käyttämiseen samalla selvitetään riittävän yksityiskohtaisesti, tunnustaako epäilty menetelleensä hänen syykseen väitetyllä tavalla. Epäillyn tunnustuksesta tulisi tehdä nimenomainen merkintä hänelle tiedoksiannettuun asiakirjaan. Niissä tilanteissa, joissa suostumukseksi sakko- ja rikesakkomääräysmenettelyn käyttämiseen katsotaan sakon tai rikesakon maksaminen kokonaan tai osaksi mainitussa määräajassa,
Käyntiosoite	Postiosoite	Puhelin	Telekopio	Sähköpostiosoite	
Kasarmikatu 42
00130 HELSINKI	PL 25
00023 VALTIONEUVOSTO	(09) 160 03	(09) 1606 7731	kirjaamo.om@om.fi	

Kari Kiesiläinen

Pekka Pärnänen

2(2)
maksun tapahtumisen lienee ehdotusta valmisteltaessa katsottu samalla merkitsevän epäillyn tunnustusta siitä, että hän on menetellyt rangaistusvaatimuksessa kuvatulla tavalla. Epäilyn oikeusturvan kannalta on kuitenkin kyseenalaista, voidaanko maksamisesta tehdä näin pitkälle menevää johtopäätöstä. Joka tapauksessa epäillylle tiedoksiannetusta asiakirjasta tulisi käydä selvästi ilmi, että sakon tai rikesakon maksaminen kokonaan tai osaksi merkitsee suostumuksen ohella myös sen tunnustamista, että epäilty on menetellyt hänelle tiedoksiannetussa rangaistusvaatimuksessa kuvatulla tavalla. Epäillyn oikeusturvan toteutumiseen tulisi myös näiltä osin kiinnittää erityistä huomiota asiakirjoja ja lomakkeita laadittaessa sekä lakien johdosta järjestettävässä koulutuksessa ja annettavassa ohjeistuksessa. Riittävän yksityiskohtaisella ja huolellisella menettelyllä ennen asian ratkaisemista tapahtuvassa asian käsittelyssä voidaan myös vähentää ylimääräisten muutoksenhakukeinojen mandollista käyttämistä.

Laadittavien asiakirjojen ja lomakkeiden osalta oikeushallinto-osasto viittaa lainvalrnisteluosastolle 14.2.2007 antamaansa lausuntoon työryhmän mietintöluonnokseen sisältyvien lakiehdotusten vaikutuksista asiakirjoihin ja lomakkeisiin. Tuossa lausunnossaan oikeushallinto-osasto on esittämillään perusteilla katsonut, että oikeusministeriön alaisena toimiva oikeusrekisterikeskus olisi oikea viranomainen vahvistamaan rangaistusvaatimuksen, rikesakkomääräyksen, sakkomääräyksen, sakkovaatimuksen ja syyttäjän sakkomääräyksen kaavat ja että valtakunnansyyttäjänviraston tehtäväksi voitaisiin antaa syyttäjän ilmoitusten ja mandollisesti tarvittavien sakkomääräysten arkistotulosteiden kaavojen vahvistaminen. Tältä osin oikeushallintoosastolla ei ole lisättävää aikaisemmin esittämäänsä.

Muutosten voimaantulon osalta oikeushallinto-osasto kiinnittää huomiota siihen, että tietojärjestelmämuutokset suunnitteluineen, toteutuksineen, testauksineen, koulutuksineen ja ohjeistuksineen vaativat huomattavan pitkän ajan. Ehdotuksessa arvioitu aika ennen lakien voimaantuloa tehtävien täytäntöönpanotoimien suorittamiseen on liian lyhyt.
Osastopäällikkö, ylijohtaja
Eri tyisasiantuntija